ai4bharat/Pralekha huggingface dataset:
மத்திய அமைச்சரவை
ஃபெனி ஆற்றிலிருந்து 1.82 கனஅடி தண்ணீரை திறந்து விடுவதற்கான இந்தியா-பங்காளதேஷ் இடையே கையெழுத்தான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
திரிபுரா மாநிலத்தில் உள்ள சப்ரூம் நகரத்தின் குடிநீர் விநியோகத் திட்டத்திற்கு, ஃபெனி ஆற்றிலிருந்து வினாடிக்கு 1.82 கனஅடி வீதம் தண்ணீர் திறப்பதற்கான இந்தியா- பங்களாதேஷ் இடையே கையெழுத்தான புரிந்துணர்வு ஒப்பந்தத்தை செயல்படுத்துவதற்கு, பிரதமர் திரு நரேந்திர மோடி தலைமையிலான மத்திய அமைச்சரவை பின்னேற்பு ஒப்புதல் வழங்கியது.
பயன்கள்
தற்போது இந்தியாவுக்கும் – பங்களாதேஷூக்கும் இடையே ஃபெனி நதிநீரைப் பங்கீட்டுக் கொள்வது தொடர்பாக எந்த ஒப்பந்தமும் இல்லை. சப்ரூம் நகரத்திற்கு தற்போது போதுமான அளவு குடிநீர் விநியோகிக்க முடியாததால், இந்த புரிந்துணர்வு ஒப்பந்தம் செய்து கொள்ளப்பட்டுள்ளது.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
பதிவு ஆவணங்களில் உரிமையை இணைப்பதற்கான அறிவிக்கை குறித்த பரிந்துரைகளை சாலை போக்குவரத்து மற்றும் நெடுஞ்சாலைத் துறை அமைச்சகம்  வரவேற்கிறது
மத்திய சாலைப் போக்குவரத்து மற்றும் நெடுஞ்சாலைத் துறை அமைச்சகம் ஜி.எஸ்.ஆர் 515  ஆகஸ்ட் 18 2020 தேதியிட்ட வரைவை, சி.எம்.வி.ஆர் 1989-யின் படிவம் 20-ல் திருத்தம் செய்வதற்காக வெளியிட்டுள்ளது. உரிமையின் விவரங்கள் உரிமையின் கீழ், சரியாக பிரதிபலிக்கப்படவில்லை என்பது அமைச்சகத்தின் கவனத்திற்கு வந்துள்ளது. சிஎம்விஆரின் கீழ் உள்ள பல்வேறு படிவங்கள், மோட்டார் வாகனங்களை பதிவுசெய்யத் தேவை.
இதனைக் கருத்தில் கொண்டு, விரிவான உரிமை வகையை கண்டுபிடிக்க கீழ்க் கண்டவாறு: சிஎம்விஆர் 1989 இன் படிவம் 20-ல் திருத்தம் செய்ய திட்டமிடப்பட்டுள்ளது. “4ஏ. உரிமையாளர் வகை தன்னாட்சி அமைப்பு மத்திய அரசு அறக்கட்டளை நிறுவனம் ஒட்டுநர் பயிற்சி மாற்றுத்திறனாளர்
 ஜிஎஸ்டி சலுகையைப் பெறுதல்
 ஜிஎஸ்டி சலுகை இல்லாமல்
கல்வி நிறுவனம்
அரசு மேற்கொள்ளும் தனி நபரின்
உள்ளூர் நிறுவன நிர்வாகம்
பல உரிமையாளர், மற்றவர்கள்
காவல்துறை
மாநில அரசு
மாநில போக்குவரத்து
மாநகராட்சி / துறைகள்“.
மேலும், மாற்று திறனாளிகளுக்கு மோட்டார் வாகனங்களை வாங்குதல் / உரிமையாக்குதல் / மோட்டார் வாகனங்களை இயக்குதல் உள்ளிட்டவற்றில் ஜிஎஸ்டி மற்றும் பிற சலுகைகளின் பலன்கள் அரசின் பல்வேறு திட்டங்களின் கீழ் வழங்கப்பட்டுள்ளன.
சி.எம்.வி.ஆர் 1989-ன் கீழ் தற்போதைய விவரங்களின்படி, கைப்பற்றப்பட்ட உரிமை மாற்றுத்திறனாளி குடிமக்களின் விவரங்களை பிரதிபலிக்காது. இத்தகையவர்கள் கனரக தொழில்துறையின் நிதி ஊக்கத்தொகைக்கான திட்டத்தின் படி, அரசாங்க திட்டங்களின் கீழ் கிடைக்கும் பல்வேறு சலுகைகளை முறையாகப் பெறுவது கடினம். திட்டமிடப்பட்ட திருத்தங்களுடன், அத்தகைய உரிமையாளர் விவரங்கள் சரியாக பிரதிபலிக்கப்படும் மற்றும் மாற்றுத்திறனாளிகள் பல்வேறு திட்டங்களின் கீழ் பலன்களைப் பெறமுடியும்.
இது தொடர்பான பரிந்துரைகள் அல்லது கருத்துக்களை, இணை செயலாளர் , சாலை போக்குவரத்து மற்றும் நெடுஞ்சாலை அமைச்சகம், போக்குவரத்து பவன், நாடாளுமன்ற வீதி, புதுதில்லி-110001  என்ற முகவரிக்கு, அறிவிக்கை தேதியிலிருந்து முப்பது நாட்களுக்குள் அனுப்பலாம் என்று அறிவிக்கப்பட்டுள்ளது.
-----
(Visitor Counter : 135
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைத் தகவல்கள்
நாடு தழுவிய தடுப்பூசித் திட்டத்தின் கீழ் இதுவரை 39.13 கோடி தடுப்பூசி டோஸ்கள் போடப்பட்டுள்ளன.
நாடு முழுவதும், இதுவரை 3,01,43,850 பேர் கொவிட் தொற்றிலிருந்து குணமடைந்துள்ளனர்.
குணமடைந்தவர்களின் விழுக்காடு 97.28% ஆக அதிகரித்துள்ளது.
கடந்த 24 மணி நேரத்தில் 39,130 தொற்றாளர்கள் குணமடைந்துள்ளனர்.
கடந்த 24 மணி நேரத்தில், 41,806 புதிய பாதிப்புகள் இந்தியாவில் பதிவாகி உள்ளன.
தற்போது இந்தியாவில் கொரோனா தொற்றுக்காக 4,32,041 பேர் சிகிச்சை பெற்று வருகின்றனர்.
இது மொத்த தொற்றாளர்களின் எண்ணிக்கையில் 1.39% ஆகும்.
வாராந்திர தொற்று உறுதி விகிதம் 5 சதவீதத்திற்கும் குறைவாக சரிந்து 2.21% ஆக உள்ளது.
தினசரி தொற்று விகிதம் தொடர்ந்து 24 நாட்களாக 3 சதவீதத்திற்கும் குறைவாக 2.15% ஆக பதிவாகி உள்ளது.
இந்தியாவில் இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 43.80 கோடி ஆகும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1735695
(Visitor Counter : 137
அறிவியல் மற்றும் தொழில்நுட்பத்துறை
சுய வேலைவாய்ப்பை வழங்கும் ஸ்டார்ட் அப் நிறுவனங்கள் அரசு வேலைகளை விட கவர்ச்சிகரமாக உள்ளன: மத்திய அமைச்சர் டாக்டர் ஜிதேந்திர சிங்
சுய வேலைவாய்ப்பை வழங்கும் ஸ்டார்ட் அப் நிறுவனங்கள் அரசு வேலைகளை விட கவர்ச்சிகரமாக உள்ளன என்று மத்திய அமைச்சர் டாக்டர் ஜிதேந்திர சிங் இன்று கூறினார். குறைவான சம்பளத்தில் ஒரு சிறிய அரசு வேலையை விரும்பும் மனநிலையை மாற்ற வேண்டிய தேவை இருப்பதாகவும் அவர் கூறினார்.
சிஎஸ்ஐஆர் - ஐஐஐஎம்மில் நடைபெற்ற சிஎஸ்ஐஆர் அரோமா இயக்கத்தின் பகுதி இரண்டின் கீழ் நடைபெற்ற விவசாயிகளுக்கான ஒரு நாள் விழிப்புணர்வு மற்றும் பயிற்சி நிகழ்ச்சியை தொடங்கி வைத்து வேளாண் புது நிறுவனங்கள், இளம் தொழில்முனைவோர் மற்றும் விவசாயிகளிடையே உரையாடிய அமைச்சர் இவ்வாறு தெரிவித்தார்.
நிகழ்ச்சியில் அமைச்சருடன் உரையாடிய இளைஞர் ஒருவர் விவசாயத்தில் நவீன தொழில்நுட்பத்தைப் பயன்படுத்தி வெறும் ஒரு ஹெக்டேர் நிலத்திலிருந்து வருடத்திற்கு ரூபாய் 3 லட்சம் ஈட்டியதாக கூறினார். ஸ்டார்ட் அப் நிறுவனத்தின் மூலம் தங்களது வருமானம் வெறும் ஐந்து மாதங்களில் இரட்டிப்பானது என்று இரண்டு பிடெக் பட்டதாரிகள் தெரிவித்தனர்.
மாதம் ரூபாய் 6 ஆயிரத்துக்கு மிகாமல் ஊதியம் தரும் வேலைகளுக்காக இளைஞர்கள் போராடுவதாகவும், அதே சமயம் ஸ்டார்ட் அப் நிறுவனங்கள் வசதியான வாழ்வாதாரத்தை அவர்களுக்கும் அவர்களது நண்பர்களுக்கும் வழங்குவதாகவும் அமைச்சர் கூறினார்.
2022-ஆம் ஆண்டுக்குள் விவசாயிகளின் வருமானத்தை இரட்டிப்பாக்குவதற்கு பிரதமர் திரு. நரேந்திர மோடி விடுத்துள்ள அறைகூவல் குறித்து குறிப்பிட்ட திரு. ஜிதேந்திர சிங், உற்பத்தியை விட உற்பத்தித் திறன் மீது விவசாயம் மற்றும் அதை சார்ந்த துறைகள் மற்றும் ஆராய்ச்சியாளர்கள் கவனம் செலுத்த வேண்டும் என்ற கூறினார்.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1746777
(Visitor Counter : 238
மனித வள மேம்பாட்டு அமைச்சகம்
ஜாம்ஷெட்பூர் என் ஐ டி-யின் வைர விழா சொற்பொழிவு அரங்கத்தை மத்திய கல்வி அமைச்சர் மெய்நிகர் முறையில் திறந்து வைத்தார்
ஜாம்ஷெட்பூர் தேசிய தொழில்நுட்ப நிறுவன  வளாகத்தில் புதிதாக கட்டப்பட்டுள்ள வைர விழா சொற்பொழிவு அரங்கத்தை மத்திய கல்வி அமைச்சர் திரு ரமேஷ் பொக்ரியால் 'நிஷாங்க்' மெய்நிகர் முறையில் இன்று திறந்து வைத்தார்.
ஜாம்ஷெட்பூர் தேசிய தொழில்நுட்ப நிறுவனத்தின் இயக்குநர் பேராசிரியர் கருணேஷ் குமார் சுக்லா மற்றும் கல்வி அமைச்சகத்தின் மூத்த அதிகாரிகள் இந்த நிகழ்ச்சியில் கலந்து கொண்டனர்.
மேடையில் இருந்தவர்களையும், இணையம் மூலமாக நிகழ்ச்சியில் கலந்து கொண்டவர்களையும் பேராசிரியர் கருணேஷ் குமார் சுக்லா வரவேற்றார்.
விழாவில் பேசிய திரு பொக்ரியால், கல்வித்துறையின் தலைமையகமாக வரும் காலத்தில் இந்தியா மாறும் என்றும், நாளந்தா மற்றும் தக்சசீலா பல்கலைகழகங்களில் முன்பு இருந்ததைப் போல உயர் கல்விக்காக பல்வேறு நாடுகளிலிருந்து இந்தியாவை நோக்கி மாணவர்கள் வருவார்கள் என்றும் கூறினார்.
புதிதாக திறக்கப்பட்டுள்ள சொற்பொழிவு அரங்க வளாகத்தில் பல்வேறு நவீன வசதிகளும் தொழில்நுட்பங்களும் இடம் பெற்றிருப்பது குறித்து அமைச்சர் மகிழ்ச்சி தெரிவித்தார்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1666165
----
(Visitor Counter : 84
உள்துறை அமைச்சகம்
தேசிய மனித உரிமை ஆணையம் டிசம்பர் 10 ஆம் தேதி மனித உரிமை தினம் அனுசரிக்க உள்ளது
தேசிய மனித உரிமை ஆணையம் டிசம்பர் 10, 2017 ஆம் தேதி மனித உரிமை தினம் அனுசரிக்க உள்ளது. குடியரசுத் துணைத் தலைவர் திரு. எம். வெங்கையா நாயுடு இந்த விழாவில் தலைமை விருந்தினராக பங்கேற்பார்.
தேசிய மனித உரிமை ஆணையத்தின் தலைவரும் உச்ச நீதிமன்றத்தின் முன்னாள் தலைமை நீதிபதியும் ஆன நீதிபதி எச். எல். தத்து உள்ளிட்டோர் இந்த நிகழ்ச்சியில் பங்கேற்பர்.
மனித உரிமைகள் பற்றிய உலகளாவிய பிரகடனத்தை ஐக்கிய நாடுகளின் பொது சபை நிறைவேற்றியதை நினைவு கூறும் வகையில் ஒவ்வொரு ஆண்டும் டிசம்பர் 10-ஆம் தேதி மனித உரிமை தினமாக அனுசரிக்கப்படுகிறது.
மனித உரிமை தினத்தை முன்னிட்டு தேசிய மனித உரிமை ஆணையம் பல்வேறு போட்டிகளை நடைத்திவருகிறது. மனித உரிமை தினக் கொண்டாட்டம் என்ற தலைப்பில் குறும்படப் போட்டி அறிவிக்கப்பட்டுள்ளது.
இந்தக் குறும்படப் போட்டியில் வெற்றிபெறும் முதல் படத்திற்கு ரூ. ஒரு லட்சம், இரண்டாம் படத்திற்கு ரூ. 75,000 மற்றும் மூன்றாம் படத்திற்கு ரூ. 50,000 பரிசுத் தொகையாக வழங்கப்படும்.
மேலும், ஓவியப்போட்டியில் வெற்றி பெற்ற குழந்தைகளின் புகைப்படம், நிகழ்ச்சி அரங்கில் அமைக்கப்படும் கண்காட்சியில் வைக்கப்படும்.
நிதி அமைச்சகம்
ஆரம்ப சுகாதார மையங்களை வலுப்படுத்த தமிழகத்துக்கு ரூ.805.928 கோடி மானியம்: 19 மாநிலங்களின் உள்ளாட்சி அமைப்புகளுக்கு மொத்தம் ரூ.8,453.92 கோடியை வழங்கியது மத்திய அரசு
19 மாநிலங்களின் ஊரக மற்றும் நகர்ப்புற உள்ளாட்சி அமைப்புகளுக்கு ரூ.8,453.92 கோடியை சுகாதாரத்துறை மானியமாக, மத்திய நிதியமைச்சகத்தின் செலவினத்துறை வழங்கியுள்ளது. 15வது நிதி ஆணையப் பரிந்துரைப்படி இந்த மானியங்கள் வழங்கப்பட்டுள்ளன. மாநில வாரியாக வழங்கப்பட்ட மானியங்கள் இத்துடன் இணைக்கப்பட்டுள்ளன.
15வது நிதி ஆணையம், தனது அறிக்கையில், 2021-22ம் நிதியாண்டு முதல் 2025-26ம் நிதியாண்டு வரை உள்ளாட்சி அமைப்புகளுக்கு ரூ.4,27,911 கோடி மானியம் வழங்க பரிந்துரை செய்துள்ளது. இதில் ரூ.70,051 கோடி சுகாதார மானியமும் அடங்கும். இந்தத் தொகையில் ரூ.43,928 கோடி, ஊரக உள்ளாட்சி அமைப்புகளுக்கும், ரூ.26,123 கோடி நகர்ப்புற உள்ளாட்சி அமைப்புகளுக்கும் பரிந்துரைக்கப்பட்டுள்ளது.
உள்ளாட்சி அமைப்புகளில் ஆரம்ப சுகாதார நிலையங்களை வலுப்படுத்துவதற்காக இந்த மானியம் வழங்கப்பட்டுள்ளது. இதன் மூலம் கீழ்கண்ட வசதிகளுக்கு நிதியுதவி அளிக்கப்படும்.
i. ஊரகப் பகுதிகளில் உள்ள ஆரம்ப சுகாதார நிலையங்களில் பரிசோதனைக் கூடங்கள் அமைக்க ரூ.16,377 கோடி ஒதுக்கப்பட்டுள்ளது.
ii. ஊரகப் பகுதிகளில் வட்டார அளவில் பொது சுகாதார மையங்கள் அமைக்க ரூ.5,279 கோடி ஒதுக்கப்பட்டுள்ளது.
iii. ஊரகப் பகுதிகளில் சுகாதார மையங்கள் ஆரம்ப சுகாதார மையங்கள், ஒருங்கிணைந்த சுகாதார மையங்களில் கட்டிடங்கள் கட்டுவதற்கு ரூ.7,167 கோடி ஒதுக்கப்பட்டுள்ளது.
iv. ஊரகப் பகுதிகளில் உள்ள ஆரம்ப சுகாதார மையங்கள் மற்றும் துணை சுகாதார மையங்கள் மருத்துவமனைகளாக மேம்படுத்த ரூ.15,105 கோடி ஒதுக்கப்பட்டுள்ளது.
v. நகர்ப்புறங்களில் உள்ள ஆரம்ப சுகாதார மையங்களில் பரிசோதனைக் கூடங்கள் அமைக்க ரூ.2,095 கோடி ஒதுக்கப்பட்டுள்ளது.
vi. நகர்ப்புறங்களில் சுகாதார மையங்கள் அமைக்க ரூ.24,028 கோடி ஒதுக்கப்பட்டுள்ளது.
2021-22ம் நிதியாண்டில் ரூ.13,192 கோடி மானியம் வழங்க பரிந்துரைக்கப்பட்டுள்ளது. இதில் ஊரக உள்ளாட்சி அமைப்புகளுக்ககான ரூ.8,273 கோடியும், நகர்ப்புற உள்ளாட்சிகளுக்கான ரூ.4,919 கோடியும் அடங்கும்.
இதன்படி தமிழகத்துக்கு சுகாதாரத்துறை மானியமாக ரூ.805.928- கோடியை மத்திய அரசு வழங்கியுள்ளது. 19 மாநிலங்களுக்கு மொத்தம் ரூ.8,453.92 கோடியை மத்திய நிதியமைச்சகத்தின் செலவினத்துறை வழங்கியுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1771352
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 189.23 கோடியைக் கடந்தது
இந்தியாவில் தற்போது சிகிச்சை பெறுவோரின் எண்ணிக்கை 19,500 ஆக குறைந்துள்ளது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 189.23 கோடிக்கும் அதிகமான  டோஸ்கள் செலுத்தப்பட்டுள்ளன. 2,33,82,216 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 2.91 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி நேற்று, அதாவது 10 ஏப்ரல் 2022 அன்று தொடங்கியது.
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.05% ஆக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.74 சதவீதமாக உள்ளது. கடந்த 24 மணி நேரத்தில் 2,723 பேர். குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,25,38,976.
இந்தியாவில் கடந்த 24 மணி நேரத்தில் 3,157 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 2,95,588 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 83.82 கோடி . வாராந்திரத் தொற்று 0.70 சதவீதமாக உள்ளது. தினசரித் தொற்று விகிதம் 1.07 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1821917
பாதுகாப்பு அமைச்சகம்
இந்திய கடலோர காவல்படையின் சென்னை பிராந்தியத்தில் நவீன இலகுரக ஹெலிகாப்டர் வசதியுடன் கூடிய புதிய படைப்பிரிவு தொடக்கம்
இந்திய கடலோரக் காவல்படையின் கிழக்குப் பிராந்தியத்தில் ரோந்துப்பணியை வலுப்படுத்துவதற்கான பெரும் ஊக்குவிப்பாக புதிய இலகுரக நவீன ஹெலிகாப்டர் வசதியுடன் கூடிய 840 என்ற புதிய படைப்பிரிவை கடலோர காவல்படை தலைமை இயக்குனர் வி எஸ் பதானியா நேற்று தொடங்கிவைத்தார். ஹெலிகாப்டர் உற்பத்தியில் தற்சார்பு நிலையை எட்டும் வகையில் மத்திய அரசின் தற்சார்பு இந்தியா என்ற திட்டத்தின் அடிப்படையில் இந்த இலகு ரக ஹெலிகாப்டர் எம்கே3, இந்துஸ்தான் ஏரோநாட்டிகல் நிறுவனத்தில் தயாரிக்கப்பட்டுள்ளது. இந்த புதிய படைப்பிரிவு தமிழ்நாடு, ஆந்திரா மாநிலங்களில் உள்ள பாதுகாப்பு முக்கியத்துவம் வாய்ந்த கடல் பகுதியில் இந்திய கடலோர காவல்படையின் திறன்களை மேம்படுத்தும்.
உள்நாட்டிலேயே தயாரிக்கப்பட்ட ஏஎல்எச் எம்கே-III என்ற இலகு ரக ஹெலிகாப்டர்கள், மேம்பட்ட ரேடார் மற்றும் எலக்ட்ரோ ஆப்டிகல் சென்சார்கள், சக்தி வாய்ந்த என்ஜின்கள், முழுமையான கண்ணாடி காக்பிட், உயர்-தீவிர தேடல் விளக்கு ஆகியவற்றின் மூலம் மேம்படுத்தப்பட்டுள்ளது. மேலும் தகவல் தொடர்பு உபகரணங்கள், தானியங்கி அடையாள அமைப்பு, தேடல் மற்றும் மீட்பு ஹோமர் போன்ற அதிநவீன உபகரணங்களும் இதில் இணைக்கப்பட்டுள்ளன. இது ஹெலிகாப்டரை கடல்சார் உளவுப் பணிகளை மேற்கொள்வதற்கும், கப்பல்களில் இருந்து இரவும் பகலும் இயங்கும் வகையில் நீண்ட தொலைவில் தேடுதல் மற்றும் மீட்புப் பணிகளை மேற்கொள்ளவும் உதவும்.
கனரக இயந்திர துப்பாக்கிகளை கொண்ட போர் விமானத்தில் இருந்து தேவைப்படும் போது, அபாய கட்டத்தில் உள்ள நோயாளிகளை தீவிர மருத்துவ சிகிச்சைப் பிரிவு வசதி மூலம் வேறு இடங்களுக்கு மாற்றும் மருத்துவ விமானமாகவும் இது செயல்படும். கடலோரக் காவல்படையில் மொத்தம் 16 ஏஎல்எச் எம்கே-III ஹெலிகாப்டர்கள் இணைக்கப்பட்டுள்ளன, இவற்றில் நான்கு விமானங்கள் சென்னையில் நிலைநிறுத்தப்பட்டுள்ளன. இந்த ஹெலிகாப்டர் அறிமுகம் செய்யப்பட்டதில் இருந்து, 430 மணி நேரத்திற்கும் மேலாக பறந்து சோதனைக்கு உட்படுத்தப்பட்டுள்ளது.
உள்நாட்டு விமானப் போக்குவரத்து அமைச்சகம்
இந்திய விமான நிலைய ஆணையம் அகமதாபாத், லக்னோ மற்றும் மங்களூரு ஆகிய மூன்று விமான நிலையங்களை, பொது தனியார் பங்கேற்பின் மூலம் குத்தகைக்கு விட மத்திய அமைச்சரவை ஒப்புதல்.
பிரதமர் திரு நரேந்திர மோடி தலைமையிலான மத்திய அமைச்சரவை இந்திய விமான நிலைய ஆணையம், அகமதாபாத், லக்னோ மற்றும் மங்களூரு ஆகிய மூன்று விமான நிலையங்களை பொது தனியார் பங்கேற்பின் மூலம் குத்தகைக்கு விட ஒப்புதல் அளித்துள்ளது. பொது தனியார் பங்கேற்பு திட்டத்தின்கீழ் விதிமுறைகளுக்கு ஏற்ப, 50 ஆண்டுகளுக்கு, இந்த விமான நிலையங்களின் போக்குவரத்து, மேலாண்மை, மேம்பாடு ஆகியவற்றுக்கான அதிகபட்ச ஏலத்தொகையை கோரிய அதானி குழுமத்திற்கு இந்த ஏலம் வழங்கப்பட்டுள்ளது.
தொழிலாளர் மற்றும் வேலைவாய்ப்பு அமைச்சகம்
தொழிற்சாலைப் பணியாளர்களுக்கான நுகர்வோர் விலை குறியீட்டெண்  - மார்ச் 2021
மத்திய தொழிலாளர் மற்றும் வேலை வாய்ப்பு அமைச்சகத்தின் கீழ் செயல்படும் தொழிலாளர் அலுவலகம், 2021 மார்ச் மாதத்திற்கான, தொழிற்சாலைப் பணியாளர்களுக்கான நுகர்வோர் விலைக் குறியீட்டெண்ணை வெளியிட்டுள்ளது.
நாடெங்கிலும் உள்ள, தொழில்துறை முக்கியத்துவம் வாய்ந்த மையங்களைச் சார்ந்த சந்தைகளிலிருந்து, தகவல்கள் சேகரிக்கப்பட்டு, அதன் அடிப்படையில் இந்த குறியீட்டெண் வெளியிடப்படுகிறது.
2021 மார்ச் மாதத்தில் தொழி்ற்சாலைப் பணியாளர்களுக்கான அகில இந்திய நுகர்வோர் விலை குறியீட்டெண்  119.6 புள்ளிகள் ஆக அதிகரித்து இருந்தது. 2021 பிப்ரவரி மாதம் இது 119.0 ஆக இருந்தது.
சமையல் எரிவாயு, பெட்ரோல், பண்ணைக் கோழி, சமையல் எண்ணெய், ஆப்பிள், தேயிலை, பதப்படுத்தப்பட்ட பொட்டல உணவு உள்ளிட்ட பொருட்களின் விலை உயர்வு காரணமாக குறியீட்டெண் உயர்ந்துள்ளது.
முந்தைய மாதத்தில் 4.48 சதவீதமாக இருந்த பணவீக்கம், 2021 மார்ச் மாதத்தில் 5.64 சதவீதமாக உயர்ந்துள்ளது. அதேபோன்று, முந்தைய மாதத்தில் 4.64 சதவீதமாக இருந்த உணவு பணவீக்கம் 2021 மார்ச் மாதத்தில் 5.36 சதவீதமாக உயர்ந்துள்ளது.
சமீபத்திய குறியீட்டெண் குறித்து பேசிய மத்திய தொழிலாளர் மற்றும் வேலைவாய்ப்பு இணையமைச்சர்  திரு சந்தோஷ் கங்குவார், குறியீட்டெண் உயர்ந்து இருப்பதன் மூலம், அகவிலைப்படி உயர்வின் வாயிலாக பணியாளர்களின் ஊதியம் உயரும் என்றார்.
மேலும் விவரங்களுக்கு, இந்த ஆங்கில செய்திக் குறிப்பைப் பார்க்கவும்:https://pib.gov.in/PressReleasePage.aspx?PRID=1715062
------
(Visitor Counter : 173
மனித வள மேம்பாட்டு அமைச்சகம்
ஒன்பது, பத்தாம் வகுப்புகளுக்கான மாற்று கல்வி நாள் காட்டியை மத்திய மனித வள மேம்பாட்டு அமைச்சர் தில்லியில் வெளியிட்டார்
ஒன்பதாவது மற்றும் பத்தாவது உயர்நிலை வகுப்புகளுக்கான, மாற்று கல்வி நாள் காட்டியை மத்திய மனித வள மேம்பாட்டு அமைச்சர், திரு. ரமேஷ் பொக்ரியால் 'நிஷாங்க்', புது தில்லியில் இன்று வெளியிட்டார்.
அப்போது பேசிய அமைச்சர் மாணவர்கள், ஆசிரியர்கள் பெற்றோர் வீட்டிலிருந்தே பயன்படுத்தும் வகையில், கல்வியை வேடிக்கை நிறைந்த வகையில் கற்றுக்கொடுக்க உதவும் பல்வேறு தொழில்நுட்ப மற்றும் சமுக ஊடக கருவிகளை பயன்படுத்துவதை பற்றிய வழிகாட்டுதல்களை இந்த நாள் காட்டியை ஆசிரியர்களுக்கு அளிப்பதாக தெரிவித்தார். அதே சமயம், கைபேசி, வானொலி, தொலைக்காட்சி, குறுந்தகவல் சேவை மற்றும் பல்வேறு சமூக ஊடகங்களின் மாறுபட்ட நுழைவு அளவுகளை இது கருத்தில் கொண்டிருக்கிறது.
பதினொன்றாம் மற்றும் பனிரெண்டாம் வகுப்புகளுக்கான மாற்று கல்வி நாள் காட்டியை மற்றும் பாடப் பகுதிகள் விரைவில் வெளியிடப்படும் என்று அமைச்சர் தெரிவித்தார். மற்றுத் திறனாளி குழந்தைகள்  உட்பட அனைத்து குழந்தைகளின் தேவைகளையும் இந்த நாள் காட்டி பூர்த்தி செய்யும் என்று அவர் மேலும் கூறினார். ஒலிப் புத்தகங்கள், வானொலி நிகழ்ச்சிகள், காணொலி நிகழ்ச்சி ஆகியவற்றுக்கான சுட்டியும் இதில் சேர்க்கப்பட்டிருக்கும்.
பாடத்திட்டம் அல்லது பாடப்புத்தகத்தில் இருந்து எடுக்கப்பட்ட கருப்பொருள்/அத்தியாயத்துக்கு தொடர்புடைய சுவாரசியமான மற்றும் சவாலான செயல்களைக் கொண்ட வாரத் திட்டம் இந்த நாள் காட்டியில் இருப்பதாக திரு. பொக்ரியால் கூறினார். முக்கியமாக, கருப்பொருளை கற்றல் வெளிப்பாடுகளோடு இது இணைக்கிறது.
ஒன்பது மற்றும் பத்தாம் வகுப்புகளுக்கான மாற்று கல்வி நாள் காட்டியை ஆங்கிலத்தில் காண இங்கு சொடுக்கவும்:
ஒன்பது மற்றும் பத்தாம் வகுப்புகளுக்கான மாற்று கல்வி நாள் காட்டியை இந்தியில் காண இந்த இணைப்பை தொடர்பு கொள்ளவும்:
பழங்குடியினர் நலத்துறை அமைச்சகம்
இந்திய பழங்குடியினர் ஆதி மகோத்சவ விழாவில், பழங்குடியின கைவினை கலைஞர்கள் தினம் கொண்டாடப்பட்டது
தில்லியில் நடைபெறும் இந்திய பழங்குடியினர் ஆதி மகோத்சவ விழாவில், பழங்குடியின கைவினை கலைஞர்கள் தினம் நேற்று கொண்டாடப்பட்டது.
நாடு முழுவதும் உள்ள பழங்குடியினரின் கைவினைப் பொருட்கள் மற்றும் கலாச்சாரத்தை பிரபலபடுத்துவதற்காக ஆதி மகோத்சவம் கடந்த 2017ம் ஆண்டு முதல் நடத்தப்படுகிறது.
தற்போது புது தில்லியில் உள்ள இந்திய தேசிய ஏர்வேஸ் மைதானத்தில் ஆதி மகோத்சவம் பிப்ரவரி 15ம் தேதி வரை நடக்கிறது. இங்கு நாடு முழுவதும் உள்ள பழங்குடியின கைவினை கலைஞர்கள் 200க்கும் மேற்பட்ட கடைகள் அமைத்து, கைத்தறி துணிகள், பானைகள், அப்பளம் என பல கைவினை பொருட்களை விற்பனை செய்து வருகின்றனர். இங்கு பழங்குடியின கைவினை கலைஞர்கள் தினம் நேற்று கொண்டாடப்பட்டது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1696139
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 212.52கோடியைக் கடந்தது
இந்தியாவில் கொவிட்-19 தடுப்பூசியை பொறுத்தவரை இன்று காலை 7 மணி நிலவரப்படி 212.52 கோடிக்கும் அதிகமான  டோஸ்கள் செலுத்தப்பட்டுள்ளன
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 4.03 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயதுடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை 62,748 மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.14 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.67 சதவீதமாக உள்ளது. கடந்த 24 மணி நேரத்தில் 9,828 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,38,45,680.
இந்தியாவில் கடந்த 24 மணி நேரத்தில் 7,946 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 2,66,477 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 88.61 கோடி  வாராந்திரத் தொற்று 2.57 சதவீதமாக உள்ளது. தினசரித் தொற்று விகிதம் 2.98 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1855900
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
"மீன்வளம் மற்றும் மீன்வளர்ப்புக்கான இன்சூரன்ஸ் திட்டம்" என்ற தலைப்பில் மீன்வளத்துறையின் வலைத்தள கலந்துரையாடல் நிகழ்வு
சுதந்திர இந்தியாவின் அமிர்தகால பெருவிழா கொண்டாட்டத்தின் ஒரு பகுதியாக 29 டிசம்பர் 2022 அன்று "மீன்வளம் மற்றும் மீன்வளர்ப்புக்கான இன்சூரன்ஸ் திட்டம்" என்ற தலைப்பில் மீன்வளத் துறை, மீன்வளம், கால்நடை பராமரிப்பு மற்றும் பால்வளத்துறை அமைச்சகம் இணைந்து வலைத்தள கலந்துரையாடல் நிகழ்வை ஏற்பாடு செய்தது.
இந்நிகழ்ச்சிக்கு, மத்திய அரசின் மீன்வளத் துறையின் செயலாளர் திரு ஜதீந்திர நாத் ஸ்வைன் தலைமை வகித்தார். நாடு முழுவதிலுமிருந்து 170 க்கும் மேற்பட்ட பங்கேற்பாளர்கள் கலந்து கொண்டனர்.
இதில் மீனவர்கள், விவசாயிகள், தொழில்முனைவோர், மீன்பிடி சங்கங்கள், மீன்வளத் துறை அதிகாரிகள், மற்றும் பல்வேறு மாநிலங்கள்/யூனியன் பிரதேசங்களின் மீன்வளத்துறையின் அதிகாரிகள், மாநில வேளாண்மை, கால்நடை மற்றும் மீன்வளப் பல்கலைக்கழகங்களின் பேராசிரியர்கள், மீன்வள ஆராய்ச்சி நிறுவனங்கள், மீன்வள கூட்டுறவு அதிகாரிகள், விஞ்ஞானிகள், மாணவர்கள் மற்றும் துறை சார்ந்த வல்லுனர்கள் அடங்குவர்.
மத்திய அரசின் மீன்வளத் துறையின் செயலர் திரு ஜதீந்திர நாத் ஸ்வைன் பேசும் போது, மீன்வளத்துறை சார்ந்த பணிகளில் ஈடுபடும் பலருக்கு இன்சூரன்ஸ் பற்றிய புரிதல் இல்லாததே அடிப்படைப் பிரச்சினை என்று சுட்டிக்காட்டினார். மேலும் மீன்வளத் துறையில் தனியார் மற்றும் உலகளாவிய இதர இன்சூரன்ஸ் நிறுவனங்கள் முதலீட்டை கொண்டு வர நடவடிக்கைகள் மேற்கொள்ளப்படும் என்றார்.
மத்திய அரசின் மீன்வளத் துறையால் வழங்கப்படும் குழு விபத்துக் காப்பீட்டுத் திட்டம் பற்றியும் அவர் விளக்கினார்.
மீன்வள இன்சூரன்ஸ் திட்டத்தை படிப்படியாக மேம்படுத்துவதற்கான முதல் படியாக கடல் மீன்பிடி ஒழுங்குமுறைச் சட்டங்களில் தேவையான சட்ட விதிகள் இணைக்கப்படலாம் என்று அவர் கூறினார்.
ஆசியா, ஆப்பிரிக்கா, ஐரோப்பா மற்றும் அமெரிக்கா போன்ற பல்வேறு நாடுகளில் தொழில்துறை மற்றும் சிறிய மீன்பிடி கப்பல்கள் மற்றும் பெரிய மீன்வளர்ப்பு செயல்பாடுகள் போன்றவற்றிற்காக ஏற்றுக்கொள்ளப்பட்ட மீன்பிடி இன்சூரன்ஸ் மற்றும் மீன்வளர்ப்பு இன்சூரன்ஸ் திட்டங்களை இணைச் செயலாளர் திரு சாகர் மெஹ்ரா எடுத்துரைத்தார்.
இந்த அமர்வின் போது, கொச்சியின் ஐகார்-சிஎம்எஃப்ஆர்ஐ-ன் மூத்த விஞ்ஞானி டாக்டர் ஷினோஜ் பரப்புரத்து, “இந்தியாவில் மீன்வளம் மற்றும் மீன்வளர்ப்பு இன்சூரன்ஸ்: வாய்ப்புகள் மற்றும் சவால்கள்” என்ற தலைப்பில் பேசினார்.
இளைஞர் நலன் மற்றும் விளையாட்டு அமைச்சகம்
இளைஞர் நலன் மற்றும் விளையாட்டு மேம்பாடு குறித்த முக்கிய அறிவிப்புகள்
நாடாளுமன்றத்தின் மக்களவையில் பல்வேறு உறுப்பினர்கள் எழுப்பிய கேள்விகளுக்கு எழுத்து மூலம் பதில் அளித்த மத்திய இளைஞர் விவகாரங்கள் மற்றும் விளையாட்டுத் துறை இணை அமைச்சர்  திரு கிரண் ரிஜிஜூ, கீழ்க்கண்ட தகவல்களை அளித்தார்.
விளையாடு இந்தியா திட்டத்தின் கீழ் கேரள மாநிலம் கண்ணூரில் உள்ள மருத்துவக் கல்லூரியில் 400 மீட்டர் நீளம் கொண்ட செயற்கை தளத்தை ரூ 7 கோடியில் அமைப்பதற்கான கருத்துருவை திட்ட மதிப்பிடுதல் குழு பரிந்துரை செய்தது. ஒப்புதலுக்காக இது அடுத்த கட்டத்துக்கு செல்லவுள்ளது.
விளையாடு இந்தியா திட்டத்தின் கீழும், ஒரே இந்தியா, ஒப்பற்ற இந்தியா திட்டத்தின் மூலமும் உள்நாட்டு/பழங்குடியினர் விளையாட்டுகளை அமைச்சகம் ஊக்கப்படுத்தி வருகிறது. மேலும், வீரர்களுக்கும், வீராங்கனைகளுக்கும் உதவித் தொகை மற்றும் விருதுகள் வழங்கி ஊக்குவிக்கப்படுகிறது.
கபடி விளையாட்டை ஊக்குவிப்பதற்காக அரசு பல்வேறு நடவடிக்கைகளை எடுத்து வருகிறது. 126 கபடி வீரர்கள் திறன் கண்டறிதல் திட்டத்தின் மூலம் தேர்ந்தெடுக்கப்பட்டுள்ளனர். இந்திய விளையாட்டு ஆணையத்தின் மையங்களில் கபடி வீரர்களுக்கு பயிற்சி அளிகப்படுகிறது.
தேசிய விளையாட்டு கூட்டமைப்புகளின் மூலம் விளையாட்டுகளுக்கு நிதியுதவி அளிக்கப்படுகிறது. 2019-20-இல் நிதியுதவிக்காக ரூ 300.85 கோடி ஒதுக்கீடு செய்யப்பட்ட நிலையில், 2020-21-இல் ரூ 245 கோடி செய்யப்பட்டுள்ளது.
கொவிட்-19 பெருந்தொற்றின் போது வீரர்கள் மற்றும் பயிற்சியாளர்களின் நலன் கருதி இணைய வழி பயிற்சி வகுப்புகள் நடத்தப்பட்டன. கருத்தரங்கங்களும், பயிற்சி பட்டறைகளும் தொடர்ந்து ஏற்பாடு செய்யப்பட்டன.
விளையாட்டு மாநில பிரிவில் இருந்தாலும், இந்தத் துறையில் மத்திய அரசு பல்வேறு வகைகளில் மாநிலங்களுக்கு உதவி புரிகிறது. விளையாடு இந்தியா திட்டத்தின் கீழ் 2932 வீரர்களும், இந்திய விளையாட்டு ஆணைய திட்டங்களின் கீழ் 10248 வீரர்களும் தொடர் பயிற்சிக்காக தேர்வு செய்யப்பட்டுள்ளனர்.
கோவாவில் 2020 அக்டோபர் 20 முதல் 2020 நவம்பர் 4 வரை நடக்கவிருந்த 36-வது தேசிய விளையாட்டு போட்டிகள் கொவிட்-19 பெருந்தொற்றின் காரணமாக தள்ளி வைக்கப்பட்டுள்ளன. விளையாட்டு உள்கட்டமைப்புக்காக கோவா அரசுக்கு ரூ 97.80 கோடி மத்திய நிதியுதவி அளிக்கப்பட்டுள்ளது.
தேசிய போதை மருந்து பரிசோதனை ஆய்வகம் ஆய்வகங்களுக்கான சர்வதேச தரநிலைகள் மற்றும் உலகளாவிய போதை மருந்துத் தடுப்பு முகமையின் தேவைகளை பூர்த்தி செய்து, இது தொடர்பான அறிக்கையை உலகளாவிய போதை மருந்துத் தடுப்பு முகமையிடம் 2020 ஆகஸ்ட் 29 அன்று சமர்ப்பித்திருக்கிறது.
தேசிய விளையாட்டு விருதுகளுக்கான பரிசுத் தொகையை அரசு சமீபத்தில் அதிகரித்துள்ளது. ராஜிவ் காந்தி கேல் ரத்னா விருதுக்கான பரிசுத்தொகை ரூ 7.5 லட்சத்தில் இருந்து ரூ 25 லட்சமாகவும், துரோணாச்சார்யா விருதுக்கான  பரிசுத்தொகை ரூ 5 லட்சத்தில் இருந்து ரூ 10 லட்சமாகவும், துரோணாச்சார்யா விருதுக்கான  பரிசுத்தொகை ரூ 5 லட்சத்தில் இருந்து ரூ 15 லட்சமாகவும், அர்ஜுனா விருதுக்கான பரிசுத்தொகை ரூ 5 லட்சத்தில் இருந்து ரூ 15 லட்சமாகவும், தியான் சந்த் விருதுக்கான பரிசுத்தொகை ரூ 5 லட்சத்தில் இருந்து ரூ 10 லட்சமாகவும் உயர்த்தப்பட்டுள்ளது.
(Visitor Counter : 40